Γαλατόπιτα σιμιγδαλένια από τα Μεσόγεια
Μια λαχταριστή γαλατόπιτα που συνηθίζεται στα Μεσόγεια τις Αποκριές, την εβδομάδα της Τυρινής. Θα σας αρέσει τόσο που θα την ετοιμάζετε όλο τον χρόνο!
2 κομμάτια ζύμης από αυτά που φτιάχνουμε τη βλαχόπιτα – υπολογίζουμε ότι για το φύλλο αυτό θα χρειαστούμε 280-300 γρ. αλεύρι και το ανάλογο νερό, 1/2 φλιτζ. λιωμένο βούτυρο αγελαδινό, για το άλειμμα, 2 λίτρα γάλα αγελαδινό, πλήρες, καλής ποιότητας , 1 φλιτζ. τσαγιού ζάχαρη , 1½ φλιτζ. τσαγιού ψιλό σιμιγδάλι , 3 αυγά, 1/2 φλιτζ. τσαγιού ζάχαρη , 3 κουτ. σούπας κανέλα σε σκόνη
Βάζουμε το γάλα και τη ζάχαρη σε μια μεγάλη κατσαρόλα και ζεσταίνουμε σε μέτρια φωτιά ανακατεύοντας τακτικά με το σύρμα, μέχρι η ζάχαρη να λιώσει και το γάλα να ζεσταθεί καλά, να αρχίζει να βγάζει ατμό, αλλά να μην κάψει.Ρίχνουμε πασπαλιστά το σιμιγδάλι, ανακατεύοντας συνεχώς με το σύρμα για να διαλυθούν τυχόν σβόλοι.Βράζουμε το μείγμα σε μέτρια φωτιά, ανακατεύοντας σχεδόν ασταμάτητα, μέχρι να δέσει σε μια πυκνή κρέμα που να αρχίσει να κοχλάζει και να βγάζει σε αραιά χρονικά διαστήματα μεγάλες φουσκάλες. Αποσύρουμε από τη φωτιά.Προσθέτουμε τα αυγά ένα ένα, ανακατεύοντας με το σύρμα έντονα και γρήγορα μετά από κάθε προσθήκη.Αφήνουμε την κρέμα να κρυώσει για 5-10 λεπτά.Ανοίγουμε τη ζύμη σε αλευρωμένη επιφάνεια, σε διαστάσεις λίγο μεγαλύτερες από του ταψιού, ώστε να εξέχει από τα τοιχώματα.Προθερμαίνουμε τον φούρνο στους 175°C.Βουτυρώνουμε γενναιόδωρα το ταψί και στρώνουμε εκεί το φύλλο, καλύπτοντας και τα τοιχώματα και φροντίζοντας οι άκρες του να εξέχουν από το ταψί. Αλείφουμε και το φύλλο με μπόλικο βούτυρο.Αδειάζουμε την κρέμα στο φύλλο και ισιώνουμε την επιφάνεια ώστε να απλωθεί ομοιόμορφα.Κόβουμε τις άκρες του φύλλου που εξέχουν και το γυρίζουμε προς την κρέμα, φτιάχνοντας ένα λεπτό στεφάνι περιμετρικά.Πασπαλίζουμε την κρέμα με τη ζάχαρη και την κανέλα και φουρνίζουμε. Ψήνουμε για 40-50 λεπτά, μέχρι να σφίξει η κρέμα, να ροδίσει το φύλλο και να σχηματιστεί μια ωραία, ρόδινη κρούστα
Γάλα,Ζάχαρη,Πάσχα,Απόκριες